*проект!*

**НАРЕДБА**

**ЗА РЕДА И УСЛОВИЯТА ЗА БЕЗВЪЗМЕЗДНО ПОЛЗВАНЕ НА**

**ОБЩИНСКАТА СПОРТНА БАЗА ОТ СПОРТНИ КЛУБОВЕ В ОБЩИНА СВИЩОВ**

**Глава първа**

**Общи положения**

**Чл. 1. (1)** Спортните имоти и спортните съоръжения, публична и частна общинска собственост, се управляват, съобразно разпоредбите на Закона за физическото възпитание и спорта, Закона за общинската собственост, Общински план за развитие на Община Свищов 2007 –2013 г. и подзаконовата нормативна уредба, приета от Общински съвет – Свищов.

**(2)** Спортните имоти и спортните съоръжения се ползват за нуждите

на физическото възпитание и спорта и свързаните с тях обслужващи и

спомагателни дейности.

**Чл. 2. (1)** Настоящата наредба определя начина, по който спортни обекти и съоръжения – публична и частна общинска собственост, да се използват за нуждите на физическото възпитание и спорта.

**(2)** С тази наредба се определят условията, реда и критериите за законосъобразното и целесъобразно безвъзмездно ползване на общинската спортна база от общински спортни клубове.

**Чл. 3.** Община Свищов води публичен регистър на спортните имоти и спортните съоръжения, общинска собственост.

**Чл. 4. (1)** Висококатегорийната общинска спортна база, стопанисвана и управлявана от Звено „Масова физкултура и спортна база“ при Община Свищов, се използва приоритетно за развитие на спорт за високи постижения. При наличие на свободни часове в графика на спортната база в управление на Звено „Масова физкултура и спортна база“, тя може да бъде ползвана срещу заплащане от граждани, ведомства и спортни организации.

**(2)** Общинската спортна база, управлявана от Звено „Масова физкултура и спортна база“, се използва приоритетно за спортни дейности на населението в свободното време. Изготвянето на графиците е в пълномощията на главния експерт към звеното.

**Глава втора**

**Управление на спортни имоти и съоръжения, публична и частна общинска собственост**

**Чл. 5. (1)** Управлението на спортните имоти и спортните съоръжения, публична и частна общинска собственост, по реда на чл. 3, ал. 2, т. 3 и чл. 3 от Закона за общинската собственост се извършва от Кмета на общината.

**(2)** С решение на Общински съвет, части от спортни имоти и спортни съоръжения, публична и частна общинска собственост, могат да се отдават за безвъзмездно ползване за срок до пет години.

**Чл. 6. (1)** Договорите за ползване се прекратяват предсрочно и едностранно от Кмета на общината при:

1. ползване на базата не по предназначение;

2. установяване на извършвана стопанска дейност в тях;

3. системно (повече от три пъти) нарушаване на правилника на

спортния обект или съгласувания график;

4. ползването на базата по начин, застрашаващ здравето и живота на

спортистите;

5. ползването на базата по начин, който я поврежда и разрушава;

6. заличаване на регистрацията на спортния клуб;

7. ползване на базата от други физически и юридически лица чрез

преотдаване под наем.

8. в случай че спортните организации и лицата на които е

предоставено ползването престанат да отговарят на изискванията по чл.7.

**Глава трета**

**Право и ред за безвъзмездно ползване на**

**общинската спортна база**

**Чл. 7. (1)** Право да кандидатстват по реда на тази наредба имат спортните организации, които отговарят на следните условия:

**1.** да са вписани като юридически лица с нестопанска цел в централния регистър на Министерство на Правосъдието като юридически лица с нестопанска цел за осъществяване на общественополезна дейност;

**2.** да са вписани като юридически лица с нестопанска цел в Националния регистър на спортните организации на МФВС;

**3.** да водят активен тренировъчен процес и участват в състезания, включени от съответната спортна федерация в държавния и международен спортен календар;

**4.** да нямат финансови задължения към общината и държавата;

**5.** да водят отчетност според изискванията на Закона за счетоводството и Националните счетоводни стандарти;

**6.** да имат годишен план за спортно развитие и спортни резултати;

**(2)** Право да кандидатстват по реда на настоящата Наредба имат обединени спортни клубове, които:

**1.** са вписани като юридически лица с нестопанска цел за

осъществяване на общественополезна дейност и в националния регистър

на Министерство на правосъдието;

**2.** осъществяват дейности по чл. 5, ал. 3 от Правилника за прилагане

на Закона за физическото възпитание и спорта;

**3.** да имат годишен план за спортно развитие и спортни резултати.

**Чл. 8. (1)** Безвъзмездното ползване на общинска спортна база като начин на подпомагане на спортни клубове, не се допуска за:

***1.*** регистрирани такива като търговски дружества;

***2.*** на които Общината е отдала за ползване стопански обекти, приходите, от които остават за клуба и клубове, осигурили си дългосрочна издръжка от спонсори, чрез получени срещу това стопански обекти или общинска земя;

***3.*** регистрирани по Закона за юридическите лица с нестопанска цел за осъществяване на дейност в частна полза;

***4.*** на които Община Свищов е отдавала за безвъзмездно ползване на спортни обекти, но клуба не ги е използвал по предназначение и не е уплътнявал предоставения график.

**(2)** Общински спортен имот по смисъла на тази наредба е всеки спортен обект находящ се на територията на Община Свищов позволяващ подготовка на състезатели и трайно задоволяване на обществените потребности в областта на физическото възпитание и спорта, имащ акт за общинска собственост и поддържан със средства от Общинския бюджет;

**(3)** Списък на общинските спортни имоти, които могат да се отдават за безвъзмездно ползване:

**1.** Спортен комплекс „Свищов“, включващ:

*А)* Недвижим имот „Спортни игрища“, притежаващ АОС № 1204, находящ се в гр. Свищов, ул. „Полковник Н. Иванов“ № 1, НУПИ X, кв. 187;

*Б)* Недвижим имот „Детска площадка“, притежаващ АОС № 1205, находящ се в гр. Свищов, ул. „Полковник Н. Иванов“ № 1а, ПИ XI, кв. 187;

*В)* Недвижим имот „Спортна зала“, притежаващ АОС № 1206, находящ се в гр. Свищов, ул. „Полковник Н. Иванов“ № 3, ПИ V, кв. 187.

**2.** Градски стадион „Академик“, притежаващ АОС № 891, находящ се в гр. Свищов, ул. „П. Евтимий“ № 107, пл. № 3958, кв. 104 по ПУП на гр. Свищов, УПИ L-4638.

**3.** Сграда „Тенис зала“, притежаваща АОС № 1134, находяща се в гр. Свищов, ул. „Цанко Церковски“ № 11, УПИ X, кв. 38 по ПУП на гр. Свищов.

**4.** Сграда, отредена за МУЦ, притежаваща АОС № 707, находяща се в гр. Свищов, ул. „Черни връх“ № 18а, УПИ XXI I, кв. 112 по регулационния план на гр. Свищов.

**5.** Училищна сграда СОУ „Алеко Константинов“, притежаваща АОС № 728, находяща се в гр. Свищов, ул. „33 свищовски полк“ № 67, УПИ XV, кв. 76 по регулационния план на гр. Свищов.

**Чл. 9. (1)** Спортните клубове и организации, които кандидатстват за безвъзмездно ползване на спортната база на община Свищов в продължение на пет години представят следните документи:

- Удостоверение за вписване в Национален регистър налицензираните спортни организации и членуващите в тях спортни клубове;

- Удостоверение за вписване в Централен регистър на ЮЛНЦ за осъществяване на общественополезна дейност.

**(2)** Ежегодно до 30 ноември, клубовете представят до главния експерт на Звено „Масова физкултура и спортна база“ при Община Свищов следните документи:

- Удостоверение за актуално състояние;

- Копие от документ за треньорска правоспособност на кадрите,

които ще ползват базата, съгласно изискванията на чл. 6 (1) на ЗФВС;

- Декларация - **Приложение 1**.

**Глава четвърта**

**Административно-наказателни разпоредби**

**Чл. 10.** Лицата, които повреждат общински имоти, когато деянието не съставлява престъпление по Наказателния кодекс на Република България, се наказват по тази наредба, независимо от имуществената отговорност за причинените вреди.

**Чл. 11.** За нарушение на тази наредба се налага административно наказание - глоба от 50 до 500 лева, освен, ако със закон не е предвидено друго.

**Чл. 12. (1)** Актовете за установяване на нарушенията се съставят от длъжностни лица, определени от Кмета на Община Свищов.

**(2)** Наказателните постановления се издават от Кмета на общината.

**Чл. 13.** Административно-наказателното производство за нарушенията се извършва по реда на Закона за административните нарушения и наказания.

**ДОПЪЛНИТЕЛНИ РАЗПОРЕДБИ**

**§ 1.** По смисъла на тази наредба:

*1.* "Спортен имот" е имот, застроен със спортни съоръжения и спортни обекти или незастроен урегулиран поземлен имот, отреден за спортно строителство.

*2.* "Спортен обект" е обект, позволяващ извършване на спортна, състезателна и тренировъчна дейност.

3. "Спортни съоръжения " са площадки и оборудване, използвани и предназначени за масови физически упражнения и спорт на открито: футболни, волейболни, баскетболни, хандбални, бейзболни, ръгби, миниголф и други игрища за колективни спортове, лекоатлетически писти, кортове за тенис и бадминтон, площадки и алеи за колоездене и конна езда, картинг - писти, гимнастически площадки, открити плувни басейни, открити пързалки за зимни кънки, площадки за скейтборд и ролери и други подобни, включващи и необходимите спомагателни постройки и съоръжения, свързани с тяхното функциониране (санитарни възли, съблекални, монтажни трибуни и др.)

**§ 2.** Наредбата се издава на основание чл. 8, ал. 2 от Закона за общинската собственост и чл. 4а от Закона за физическото възпитание и спорта.

**§ 3.** Указания по прилагането на Наредбата, както и контролът по нейното изпълнение, се възлага на Кмета на община Свищов.

**§ 4.** Наредбата е приета с Решение № по Протокол № от 2013 г. на Общински съвет – Свищов.

***Приложение № 1***

**ДЕКЛАРАЦИЯ**

Подписаният:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/име, презиме, фамилия/

Председател на:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

с адрес на управление:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/към датата на подаване на декларацията/

Телефон за връзка: Е – mail:

**ДЕКЛАРИРАМ, ЧЕ:**

1. Клубът няма парични задължения към държавата или към общината по смисъла на чл. 162, ал. 2 от ДОПК.

2. Данните, посочени в справките, са верни и пълни.

3. Водя отчетност според изискванията на Закона за счетоводството и Националните счетоводни стандарти.

4. При промяна на обстоятелствата, свързани с клуба, своевременно ще информирам Община Свищов.

Известна ми е отговорността, която нося съгласно чл. 313 от Наказателния кодекс на Република България.

Дата:\_\_\_\_\_\_\_\_\_\_\_\_\_

гр. Свищов

Председател на \_\_\_\_\_\_\_\_\_\_\_\_\_\_

/подпис, печат/

ДО

Г-Н СТАНИСЛАВ БЛАГОВ

КМЕТ НА ОБЩИНА СВИЩОВ

**ЗАЯВЛЕНИЕ**

от \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Председател на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

УВАЖАЕМИ ГОСПОДИН БЛАГОВ,

Заявявам желанието си да ползвам безвъзмездно ...................... часа /брой/ седмично в спортен обект ........................................................ от ..................................... г. до...............................г.

Прилагам следните документи:

- Удостоверение за вписване в Национален регистър на лицензираните спортни организации и членуващите в тях спортни клубове.

- Удостоверение за вписване в Централен регистър на ЮЛНЦ за осъществяване на общественополезна дейност.

С уважение,

Председател на \_\_\_\_\_\_\_\_\_\_\_\_\_\_\_\_\_\_

/подпис, печат/